Cuneiform Tablet Kt 94/k 957 (AKT 6a 84)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-bé-lúm DUMU i-dí-a-bi-im a-na PUZUR₄.IŠTAR iṣ-ba-at-ni-a-tí-ma um-ma šu-bé-lúm-ma a-na PUZUR₄.IŠTAR-ma 16 ma-na KÙ.BABBAR ù ṣí-ba-sú a-na a-bi-a ḫa-bu-lá-tí KÙ.BABBAR ù ṣí-ba-sú im-tí-da-kum ma-na-um 0.33333 ma-na i-na ša-tim tù-ṣa-áb um-ma PUZUR₄.IŠTAR-ma a-bu-kà maš-ki-a il₅-qé-ma uš-ta-bu-ú ki-ma šu-be-lim nu-ší-ib-ma ni-iš a-lim{ki} it-mu-ú-ma a-na 8 ma-na KÙ.BABBAR i-mì-ig-ru IGI ni-mar-IŠTAR IGI en-um-a-šùr a-šùr-na-da DUMU šu-{d}EN.LÍL tap-pá-i-ni a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in